ОШ „ МЛАДОСТ „

БРОЈ: 45/6

ДАТУМ: 04.02.2019. године

В Р Ш А Ц

Омладински трг бб

26300 Вршац

Тел:013/830-721

Е-маил: osnovnaskolamladost@gmail.com

**ОДГОВОР НА ЗАХТЕВ ЗА ДОДАТНИМ ИНФОРМАЦИЈАМА ИЛИ ПОЈАШЊЕЊИМА У ВЕЗИ СА ПРИПРЕМАЊЕМ ПОНУДЕ**

У складу са чланом 63. став 3. Закона о јавним набавкама ( „ Сл. Гланик РС „ бр. 124/2012, 14/2015 и 68/2015 ) објављује Одговор на захтев за додатним информацијама или појашњењима конкурсне докуменатације за јавну набавку редни број 2/2019.

* **Питање 1**

Да ли је потребно доставити као доказ за додатне услове попуњену референтну листу са називом извршених услуга за сваку од двадесетједне (21) понуђене ставке и двадесетједну (21) потврду од наручилаца или наведени број може бити мањи (нпр.10)? Да ли би сте одбили понуду од понуђача који вам достави мањи број од 21 извршене услуге? Уколико је могуће да се достави доказ за мање од 21 извршене услуге потребно је да неопходан број извршених услуга који је довољан за доказивање додатних услова додате у делу 1. део докази. Самим тим да измените документацију и продужите рок за достављање понуда.

* **Одговор 1**

На страни 12/27 конкурсне документације у делу „ Додатни услови „ под 1. наведен је услов да понуђач поседује искуство у обављању послова физичко-техничког обезбеђења имовине и лица васпитно-образовних односно образовно-васпитних установа ( предшколске установе, основне и средње школе, високошколске установе.... ) а као доказ је тражено да се достави попуњена, потписана и оверена референтна листа ( списак изведених услуга физичко-техничког обезбеђења у 2017. и 2018. години ) Образац под VIII и попуњен и оверен образац потврде-Образац под VIII/1, а који су приложени у конкурсној документацији на странама 18/27 и 19/27.

Из наведеног услова произилази да је потребно да понуђач **има искуство** у обављању послова физичко-техничког обезбеђења васпитно-образовних одн. образовно-васпитних установа у 2017. и 2018. години, при чему није наведен број уговора одн. услуга, те се подразумева да је довољан и један закључен уговор који за предмет има услугу физичко-техничког обезбеђеља имовине и лица у васпитно –образовним односно образовно-васпитним установама. Као доказ за тражени услов је наведено да понуђач доставља попуњену, потписану и оверену референтну листу на Обрасцу под VIII. која је дата као образац који понуђач попуњава, те ће у исти да упише онолико уговора, одн. услуга колико је имао тј. извршио у 2017. и 2018. години, што значи да може имати и мање од 21. уговора одн. услуге колико стоји у табели Обрасца референтне листе, а може бити и већи број у ком случају ће понуђач копирати образац референтне листе у потребном броју примерака како је наведено у напомени обрасца референтне листе. Према броју извршених услуга наведеним у обрасцу референтне листе понуђач ће доставити и попуњен и оверен образац потврде-Образац под VIII/1.

 Из горе наведеног произилази да наручилац неће одбити понуду понуђача који му достави доказ за мањи број од 21 извршене услуге, јер то није наведено као услов у конк. документацији, већ је дато као образац референтне листе, при чему тај број може бити и мањи или већи од броја наведеног у обрасцу. Довољан услов је да понуђач има најмање једну извршену услугу физичко-техничког обезбеђења имовине и лица у васпитно-образовним одн. образовно-васпитним установама у претходне две године, тј. у 2017. и 2018. години.

 Наручилац ће у складу са захтевом заинтересованог лица извршити измену конкурсне документације и исту објавити на Порталу јавних набавки и интернет страници наручиоца.

 ОШ „ Младост „ Вршац

 Комисија за јавне набавке